Anotācija (ex-ante) 24-TA-85
Izdrukāts 30.07.2026. 00.26 - 2.0 Redakcija
Anotācija (ex-ante) 24-TA-85
Izdrukāts 30.07.2026. 00.26 - 2.0 Redakcija
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valstij dividendēs izmaksājamo valsts sabiedrības ar ierobežotu atbildību "Liepājas simfoniskais orķestris" peļņas daļu" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabinets pēc valsts kapitāla daļu turētāja pamatota priekšlikuma ar Ministru kabineta rīkojumu var atļaut noteikt valsts kapitālsabiedrības stratēģijā atšķirīgu prognozējamo dividendēs izmaksājamo un saņemamo peļņas daļu (procentos no prognozētās pārskata gada peļņas), nekā tas norādīts Ministru kabineta 2022.gada 25.janvāra noteikumu Nr.72 „Kārtība, kādā tiek prognozēti, noteikti un veikti maksājumi par valsts kapitāla izmantošanu” (turpmāk – Noteikumi Nr.72) 3.punktā vai citos tiesību aktos.
1.2. Mērķis
Mērķa apraksts
Projekta mērķis ir valsts sabiedrības ar ierobežotu atbildību „Liepājas simfoniskais orķestris” (turpmāk – kapitālsabiedrība) ikgadējās prognozējamās dividendēs izmaksājamās peļņas daļas novirzīšana kapitālsabiedrības materiāli tehniskās bāzes uzlabošanai – atbilstoši kapitālsabiedrības vidēja termiņa darbības stratēģijai 2024.-2027.gadam, lai nodrošinātu ilgtermiņa attīstību un augstvērtīgu māksliniecisko darbību.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Kapitālsabiedrība ir valsts kapitālsabiedrība, kurā 100% kapitāla daļu turētāja ir Kultūras ministrija.

Kapitālsabiedrības pamats ir simfoniskais orķestris – vecākais orķestris Baltijas valstīs. Latvijā tas aizvien ir vienīgais profesionālais orķestris ārpus galvaspilsētas un tas ir kļuvis par atpazīstamu zīmolu nozīmīgos mūzikas tirgos, gan ar mūzikas ierakstu starpniecību, gan koncertējot turnejās un festivālos. Kapitālsabiedrības stratēģiskais mērķis ir saglabāt un attīstīt nacionālo un pasaules kultūras mantojumu simfoniskās mūzikas jomā, iestudējot daudzveidīgas simfoniskās mūzikas koncertprogrammas, veidojot skaņu ierakstus, veicinot jaunradi latviešu simfoniskajā mūzikā un apgūstot starptautisko pieredzi ar ārvalstu viesmākslinieku piesaisti atskaņojumos, kā arī nodrošināt simfoniskās mūzikas pieejamību Kurzemes reģionā, lai veicinātu kultūras procesu decentralizāciju Latvijā.

Kapitālsabiedrības vidēja termiņa stratēģijas projektā „Valsts sabiedrības ar ierobežotu atbildību „Liepājas simfoniskais orķestris” vidēja termiņa darbības stratēģija 2024.-2027.gadam” (turpmāk – Stratēģija) noteiktie finanšu mērķi ir pašu kapitāla rentabilitāte (2024.gadā – 3,57%, 2025.gadā – 3,57%, 2026.gadā – 3,13%, 2027.gadā – 4,19%), kopējā likviditāte (2024.gadā – 1,68%, 2025.gadā – 1,85%, 2026.gadā – 1,83%, 2027.gadā – 1,82%), naudas plūsma (2024.gadā – 2 971 euro, 2025.gadā – 18 959 euro, 2026.gadā – 2 028 euro, 2027.gadā – 16 694 euro), pašu ieņēmumu īpatsvars pret kopējiem ieņēmumiem (2024.gadā – 10,5%, 2025.gadā – 12,1%, 2026.gadā – 12,8%, 2027.gadā – 14,0%) un mārketinga un pārdošanas izdevumi, administratīvie izdevumi, procentu pieaugums ne vairāk kā 10% pret iepriekšējo gadu (2024.gadā – 6,67%, 2025.gadā – 0,43%, 2026.gadā – 3,07%, 2027.gadā – 0,65%). Kapitālsabiedrības prognozētā peļņa pirms nodokļiem Stratēģijas darbības periodā 2024.gadā – 8 145 euro, 2025.gadā – 8 445 euro, 2026.gadā – 7 645 euro, 2027.gadā – 10 635 euro. Tā kā kapitālsabiedrības darbības primārais mērķis nav peļņas gūšana, bet gan deleģēto valsts pārvaldes uzdevumu veikšana atbilstoši Kultūras institūciju likuma 23.panta otrajai daļai, kapitālsabiedrības ikgadējo prognozējamo dividendēs izmaksājamo peļņas daļu nepieciešams novirzīt kapitālsabiedrības plānotajām investīcijām – materiāli tehniskās bāzes uzlabošanai – atbilstoši kapitālsabiedrības Stratēģijai, lai nodrošinātu kapitālsabiedrības ilgtermiņa attīstību un augstvērtīgu māksliniecisko darbību, un konkrēti, mūzikas instrumentu restaurācijai un remontiem. Kapitālsabiedrības saimnieciskā darbība nav iedomājama bez augstas kvalitātes mūzikas instrumentu izmantošanas, kas būtiski ietekmē orķestra skanējumu un izpildījuma kvalitāti. Kaut arī mūsdienās daudzi vecmeistaru izgatavoti instrumenti nav zaudējuši savu skanējuma kvalitāti un tiek izmantoti kapitālsabiedrības mākslinieciskajā darbībā, lai varētu nodrošināt koncertu programmu daudzveidību, kapitālsabiedrībai ir nepieciešami līdzekļi, lai uzturētu esošos mūzikas instrumentus labā tehniskā stāvoklī. Kultūras ministrija nodrošina kapitālsabiedrību ar nepieciešamiem mūzikas instrumentu uzturēšanas materiāliem, bet netiek segti lielās mūzikas instrumentu apkopes un restaurācijas izdevumi.

Kapitālsabiedrības 2022. un 2023.gada darbību raksturojošie finanšu rādītāji:
	Rādītāji
	Fakts 2022. pārskata gadā
	Fakts 2023. pārskata gadā

	Neto apgrozījums, euro
	280 251
	380 486

	Bilances kopsumma, euro
	599 485
	628 357

	Pašu kapitāls, euro, tai skaitā
	256 819
	216 558

	Pamatkapitāls, euro
	210 312
	210 312

	Iepriekšējo gadu nesadalītā peļņa vai nesegtie zaudējumi, euro
	- 33 506
	-4 701

	Pārskata gada peļņa, euro
	80 013
	10 947

	Pašu kapitāla atdeve (ROE), %
	31
	5

	Kopējās likviditātes rādītājs
	1,61
	1,45

	Saistības pret pašu kapitālu
	1,33
	1,90

	Pamatdarbības naudas plūsma, euro
	75 805
	19 457

	Valsts budžeta dotācija, euro
	2 196 288
	2 261 771


Saskaņā ar Noteikumu Nr.72 3.1.apakšpunktu minimālā dividendēs izmaksājamā peļņas daļa valsts kapitālsabiedrībām, publiski privātajām kapitālsabiedrībām un publiskas personas kontrolētām kapitālsabiedrībām, kurās valsts ir dalībnieks (akcionārs), ir 64% no kapitālsabiedrības pārskata gada peļņas, ja atbilstoši Noteikumu Nr.72 II nodaļai kapitālsabiedrības vidēja termiņa darbības stratēģijā nav noteikts citādi.

Publiskas personas kapitāla daļu un kapitālsabiedrību pārvaldības likuma 28.panta pirmajā daļā noteikts, ka prognozējamo peļņas daļu, kas izmaksājama dividendēs, un dividendēs izmaksājamo peļņas daļu nosaka, pamatojoties uz kapitālsabiedrības vidēja termiņa darbības stratēģiju, tajā noteiktajiem kapitālsabiedrības mērķiem un to īstenošanu.

Noteikumu Nr.72 6.punkts nosaka, ka Ministru kabinets pēc valsts kapitāla daļu turētāja pamatota priekšlikuma ar Ministru kabineta rīkojumu var atļaut noteikt stratēģijā atšķirīgu prognozējamo dividendēs izmaksājamo un saņemamo peļņas daļu (procentos no prognozētās pārskata gada peļņas), nekā tas norādīts Noteikumu Nr.72 3.punktā vai citos tiesību aktos. Noteikumu Nr.72 7.punkts nosaka, ka valsts kapitāla daļu turētājs iesniedz Ministru kabinetā Noteikumu Nr.72 6.punktā minēto Ministru kabineta rīkojuma projektu un sākotnējās ietekmes novērtējuma ziņojumu (anotāciju).

Starp Kultūras ministriju un kapitālsabiedrību, pamatojoties uz Kultūras institūciju likuma 23.panta otro daļu, 2024.gada 3.janvārī noslēgts līdzdarbības līgums Nr.2.5-8-12 „Par atsevišķu valsts pārvaldes uzdevumu deleģēšanu kultūras jomā”, saskaņā ar kuru kapitālsabiedrība veic valsts deleģētus pārvaldes uzdevumus kultūras jomā, kuru ietvaros kapitālsabiedrības tiešie uzdevumi ir iestudēt daudzveidīgas un kvalitatīvas simfoniskās mūzikas koncertprogrammas, nodrošinot repertuāra plašumu, iekļaujot pasaules un Latvijas simfoniskās mūzikas vērtības un veicinot jaunradi, nodrošināt simfoniskās mūzikas mākslas popularizēšanu un pieejamību plašai Latvijas sabiedrībai, primāri – Kurzemes reģionā, sekmējot kultūras procesa decentralizāciju, ar koncertprogrammu starpniecību nodrošināt kultūrizglītības iespējas bērnu un jauniešu auditorijai, apgūt starptautisko pieredzi simfoniskās mūzikas mākslas jomā, veicinot izcilību, un nodrošināt kapitālsabiedrības finanšu, tehniskās un tehnoloģiskās darbības efektivitāti un ilgtspēju.

Attiecībā uz Eiropas Savienības dalībvalstu tiesībām veikt intervences kultūras pakalpojumu tirgū dažādu atbalsta pasākumu veidā (granti, dotācijas, projektu finansējums, nodokļu atvieglojumi) norādāms, ka kultūras pakalpojumi ir izņēmums, kas paredzēts gan Līgumā par Eiropas Savienības darbību, gan tiek plaši piemērots Eiropas Savienības dalībvalstu praksē. Līguma par Eiropas Savienības darbību 167.pants paredz, ka „Savienība veicina dalībvalstu kultūru uzplaukumu, respektējot to nacionālās un reģionālās atšķirības un vienlaikus pievēršot uzmanību kopīgajam kultūras mantojumam. (..) Rīkojoties saskaņā ar citiem Līguma noteikumiem, Savienība ņem vērā kultūras aspektus, jo īpaši, lai respektētu un veicinātu kultūru daudzveidību”. Savukārt Līguma par Eiropas Savienības darbību 107.panta 3.punkta d) apakšpunkts nosaka, ka „atbalstu, kas veicina kultūru un kultūras mantojuma saglabāšanu, ja tāds atbalsts neiespaido tirdzniecības nosacījumus un konkurenci Savienībā tiktāl, ka tas ir pretrunā kopīgām interesēm, var uzskatīt par saderīgu ar iekšējo tirgu”. Papildus 2016.gada 19.jūlijā tika pieņemts Eiropas Komisijas paziņojums par Līguma par Eiropas Savienības darbību 107.panta 1.punktā minēto valsts atbalsta jēdzienu (2016/c 262/01) (turpmāk – Paziņojums par valsts atbalsta jēdzienu), tostarp skaidrojot valsts atbalsta nosacījumu piemērošanu atsevišķu nozaru ietvaros, piemēram, kultūrai un kultūrvēsturiskā mantojuma saglabāšanai, dabas aizsardzībai. Saskaņā ar Paziņojuma par valsts atbalsta jēdzienu 33. un 34.punktā noteikto kultūras un kultūrvēsturiskā mantojuma saglabāšanas jomā ietilpst ļoti plašs mērķu un darbību loks, tostarp muzeji, arhīvi, bibliotēkas, mākslas un kultūras centri vai telpas, teātri, operas nami, koncertzāles, arheoloģiskie objekti, pieminekļi, vēsturiskie objekti un celtnes, tradicionālās paražas un amatniecība, festivāli un izstādes, kā arī kultūras un mākslas izglītības pasākumi. Eiropas Komisija ir norādījusi, ka atsevišķas ar kultūru, kultūrvēsturiskā mantojuma saglabāšanu un dabas aizsardzību saistības darbības var būt organizētas nekomerciāli un tādējādi tās ir tādas, kurām nav saimnieciska rakstura, līdz ar to publiskais finansējums, kas tām piešķirts, var nebūt valsts atbalsts.

Arī tad, ja no kultūras iestādes apmeklētājiem vai sabiedrībai pieejama kultūras vai kultūrvēsturiskā mantojuma saglabāšanas pasākuma dalībniekiem tiek prasīta samaksa, kas sedz tikai daļu no faktiskajām izmaksām, šim pasākumam tik un tā nav saimnieciska rakstura, jo šādu samaksu nevar uzskatīt par reālu atlīdzību par sniegto pakalpojumu. Eiropas Komisijas skaidrojumā – „daļa no faktiskajām izmaksām” ir ne vairāk kā 50% no kopējiem kultūras iestādes izdevumiem (biļešu ieņēmumi, maksas pakalpojumu u.c. pašu ieņēmumi).

Saskaņā ar 2022.gada darbības rādītājiem kapitālsabiedrības pašu ieņēmumi no saimnieciskās darbības, tai skaitā no biļešu tirdzniecības, 2022.gadā bija 280 251 euro, kas veidoja 10,73% no kopējiem kapitālsabiedrības izdevumiem (2 611 631 euro) kultūras pakalpojumu pieejamības nodrošināšanā. Savukārt dotācija no valsts pamatbudžeta bija 2 196 288 euro, faktiski izlietota un uzskaitīta kā 2022.gada ieņēmumi no valsts budžeta dotācijas 2 122 268 euro jeb 81,26% kopējiem kapitālsabiedrības izdevumiem kultūras pakalpojumu pieejamības nodrošināšanā. Saskaņā ar 2023.gada darbības rādītājiem kapitālsabiedrības pašu ieņēmumi no saimnieciskās darbības (jeb neto apgrozījums), tai skaitā no biļešu tirdzniecības bija 380 486 euro, kas veidoja 13,5% no kopējiem kapitālsabiedrības izdevumiem (2 814 127 euro) kultūras pakalpojumu pieejamības nodrošināšanā. Savukārt dotācija no valsts pamatbudžeta bija 2 210 563 euro un mērķfinansējums 51 208 euro – 2022.gada peļņas izlietojums plānoto ieguldījumu veikšanai tehniskās un tehnoloģiskās darbības ilgtspējas nodrošināšanai, faktiski izlietota un uzskaitīta kā 2023.gada ieņēmumi no valsts budžeta dotācijas 2 210 563 euro jeb 78,55% no kopējiem kapitālsabiedrības izdevumiem kultūras pakalpojumu pieejamības nodrošināšanā. Ņemot vērā to, ka pašu ieņēmumi no saimnieciskās darbības, tai skaitā no biļešu tirdzniecības, 2023.gadā nepārsniedza 50% no izdevumiem un ieņēmumu dinamika 2024.gadā liecina, ka ieņēmumi no saimnieciskās darbības, tai skaitā no biļešu tirdzniecības, 2024.gadā arī nepārsniegs 50% no izdevumiem, secināms, ka pasākumam nav saimnieciska rakstura.

Kapitālsabiedrības darbība pārsvarā aptver Kurzemes, kā arī pārējos Latvijas reģionus, kur tiek atskaņota gan latviešu, gan arī citu valstu komponistu sacerētā mūzika. Lai arī simfoniskā mūzika ir saprotama jebkurā valodā runājošam klausītājam, tomēr kapitālsabiedrības koncertu mērķauditorija ir Latvijas iedzīvotāji. Koncerti netiek reklamēti ārvalstīs un tie nepiesaista ievērojamu skaitu skatītāju no citām Eiropas Savienības dalībvalstīm, līdz ar to kapitālsabiedrībai piešķirtais valsts finansējums nevar ietekmēt tirdzniecību starp dalībvalstīm un konkurenci, un šim atbalsta pasākumam (t.i., dotācijai no valsts pamatbudžeta) ir vienīgi vietēja mēroga ietekme.

Ņemot vērā minēto, ka kapitālsabiedrības ieņēmumi no saimnieciskās darbības 2023.gadā nepārsniedza 50% no izdevumiem un 2024.gadā arī to nepārsniegs, kā arī to, ka nepastāv ietekme uz tirdzniecību un konkurenci starp citām Eiropas Savienības dalībvalstīm, pasākums nekvalificējas kā komercdarbības atbalsts un komercdarbības atbalstu regulējošās tiesību normas nav jāpiemēro.
Problēmas un risinājumi
Problēmas apraksts
Saskaņā ar Noteikumu Nr.72 7.3.1.1.apakšpunktu, ņemot vērā kapitālsabiedrības nepieciešamību veikt kapitālsabiedrības rīcībā esošo mūzikas instrumentu restaurāciju un remontu, līdzekļi, ko kapitālsabiedrība spēj piesaistīt pašu spēkiem, vidējā termiņa darbības ietvaros ir jāsaglabā kapitālsabiedrības rīcībā kapitālsabiedrības materiāli tehniskās bāzes uzlabošanai atbilstoši Stratēģijai. Lai nodrošinātu ilgtermiņa attīstību un augstvērtīgu māksliniecisko darbību, kapitālsabiedrībai ir nepieciešami ieguldījumi mūzikas instrumentu restaurācijai un remontam, un konkrēti, 2024.gadā 7 006 euro, 2025.gadā 5 213 euro, 2026.gadā 5 405 euro un 2027.gadā 4 893 euro. Gadījumā, ja kapitālsabiedrības faktiskā peļņa pārsniegs norādīto, tā tiks novirzīta mūzikas instrumentu iegādei izsolēs un izstādēs atbilstoši Stratēģijas papildu investīciju plānam par kopējo summu 100 000 euro (2024.gadā 25 000 euro, 2025.gadā 25 000 euro, 2026.gadā 25 000 euro un 2027.gadā 25 000 euro).
Risinājuma apraksts
Lai kapitālsabiedrība spētu īstenot Stratēģijā noteiktos mērķus, ir nepieciešams veikt regulārus ieguldījumus kapitālsabiedrības materiāli tehniskās bāzes uzlabošanai atbilstoši Stratēģijai, lai nodrošinātu ilgtermiņa attīstību un augstvērtīgu māksliniecisko darbību, līdz ar to Kultūras ministrija ierosina Ministru kabinetam pieņemt lēmumu, ar kuru atļaut noteikt Stratēģijā atšķirīgu prognozējamo dividendēs izmaksājamo peļņas daļu 0% apmērā no prognozētās pārskata gada peļņas.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2024
	Turpmākie trīs gadi (euro)

	
	
	2025
	2026
	2027

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	373 206 565
	-7 006
	0
	-5 213
	0
	-5 405
	-4 893

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	373 206 565
	-7 006
	0
	-5 213
	0
	-5 405
	-4 893

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	0
	0
	0
	0
	0
	0

	2.1. valsts pamatbudžets
	0
	0
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	373 206 565
	-7 006
	0
	-5 213
	0
	-5 405
	-4 893

	3.1. valsts pamatbudžets
	373 206 565
	-7 006
	0
	-5 213
	0
	-5 405
	-4 893

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	-7 006
	
	-5 213
	
	-5 405
	-4 893

	5.1. valsts pamatbudžets
	
	-7 006
	
	-5 213
	
	-5 405
	-4 893

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	-

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Likumā „Par valsts budžetu 2024.gadam un budžeta ietvaru 2024., 2025. un 2026.gadam” ir plānoti ieņēmumi no dividendēm (ieņēmumi no valsts (pašvaldību) kapitāla izmantošanas) 2024.gadā 382 942 220 euro, 2025.gadā 227 707 446 euro un 2026.gadā 205 507 447 euro. Saskaņā ar Stratēģiju, pieņemot lēmumu par atšķirīgu dividendēs izmaksājamo summu (nosakot 0% likmi), valsts budžetā četros gados kopā valsts budžets negūs ieņēmumus no dividendēm 22 517 euro apmērā. Minētā summa paliktu kapitālsabiedrības rīcībā un tiktu novirzīta kapitālsabiedrības plānotajām investīcijām – materiāli tehniskās bāzes uzlabošanai – atbilstoši Stratēģijai, lai nodrošinātu ilgtermiņa attīstību un augstvērtīgu māksliniecisko darbību. Ņemot vērā to, ka, veicot dividenžu maksājumus, uzņēmumu ienākuma nodoklis tiek aprēķināts un nomaksāts uzņēmumu ienākuma nodokli regulējošos normatīvajos aktos noteiktajā kārtībā, lēmums par peļņas atstāšanu kapitālsabiedrības rīcībā samazinās arī uzņēmuma ienākuma nodokļa maksājumus.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Projekts attiecas uz dividendēs izmaksājamās peļņas daļas izlietošanas kārtību, kas tiešā veidā neskar sabiedrības intereses.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Kultūras ministrija
Valsts sabiedrība ar ierobežotu atbildību "Liepājas simfoniskais orķestris”
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Saskaņā ar Stratēģiju, pieņemot lēmumu par atšķirīgu dividendēs izmaksājamo summu (nosakot 0% likmi), valsts budžetā četros gados kopā netiktu pārskaitīta summa 22 517 euro apmērā. Minētā summa paliktu kapitālsabiedrības rīcībā un tiktu novirzīta kapitālsabiedrības plānotajām investīcijām – materiāli tehniskās bāzes uzlabošanai – atbilstoši Stratēģijai, lai nodrošinātu ilgtermiņa attīstību un augstvērtīgu māksliniecisko darbību.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

